**Proaspǎta ninsoare**

*Dragos Niculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te iubesc, cînd ninge, ca pe-o înserare,

Te iubesc, cînd ninge, ca un om de nea,

Plouǎ pe noi fulgii ca-ntr-o sǎrbǎtoare

Şi lumina iernii cade dintr-o stea.

Ninge fǎrǎ grabǎ, cu rǎbdarea ceţii,

Parcǎ alb pǎmîntul vrea sǎ fie-n veci

Pentru noi, strǎjerii preacinstiţi ai vieţii,

Care-o sǎ ne facem prin omǎt poteci.

Te-a adus ninsoarea fǎrǎ nici o veste,

Te-ai întors cu fulgii ca de nicǎieri,

Tu, durere veche, greaua mea poveste,

Adormitǎ-n şoapta marilor tǎceri.

Poate cǎ ne ninge peste amintire,

Poate cǎ ne ninge ca de început,

Poate cǎ se-aşeazǎ ca pentru-o zidire,

Într-un vast imperiu, alb, curat şi mut.

O sǎ ne tot poarte sǎnii îmblǎnite,

Cai vor scoate aburi calzi printre nǎmeţi,

Şi-or mai fi colibe, poate, pǎrǎsite,

Pînǎ-n faptul unei albe dimineţi.

Sub covorul iernii, un oraş apatic

Vom lǎsa în urmǎ fǎrǎ de regret,

Ca pe-un zbor al spaimei, frînt şi singuratic,

Ca pe-o rǎstignire albǎ, de concret.

O sǎ-ţi scriu pe-un bulgǎr cǎ mi-ai fost departe,

O s-aprind cald focul, eu, care sînt frig,

O sǎ-mi spui cǎ viaţa nu e totuşi moarte,

O sǎ-ţi spun: “Şi-acuma eu de fapt te strig...”.

Şi apoi va ninge, şi va ninge iarǎ,

Ca un semn de bine, rece, ne-nceput

Peste o uriaşǎ, hibernalǎ garǎ,

Unde prima oarǎ ne-am fi cunoscut.

M-ai durut o vreme, pe-un uscat de lume,

Azi te iert cu albul care cade blînd,

Nu mai e nevoie nici sǎ-ţi spun pe nume,

Cǎci te chem cu fulgii, te sǎrut tǎcînd.

(din volumul “Duminica poemului mut”